Κωνσταντίνος Γ. Πάγκαλος

Ο **Κωνσταντίνος Πάγκαλος** είναι διακεκριμένος ιατρός γενετιστής, με σημαντική συνεισφορά στην ανάπτυξη της ιατρικής γενετικής στην Ελλάδα. Έχει διατελέσει Αναπληρωτής Καθηγητής Ιατρικής Γενετικής στην Ιατρική Σχολή Necker–Enfants Malades του Université Paris V (René Descartes). Είναι αντεπιστέλλον μέλος της Εθνικής Ακαδημίας Ιατρικής της Γαλλίας. Η πορεία του χαρακτηρίζεται από ερευνητική δραστηριότητα και οργανωτική ικανότητα, γεγονός που έχει κερδίσει το σεβασμό και την εκτίμηση των συναδέλφων του. 

## Σπουδές και Ακαδημαϊκή Πορεία
Γεννήθηκε στην Αθήνα το 1948 και φοίτησε στη Βαρβάκειο Πρότυπο Σχολή. Σπούδασε στην Ιατρική Σχολή του Πανεπιστημίου Αθηνών, από όπου αποφοίτησε το 1971. Στη συνέχεια, με  υποτροφία της Γαλλικής Κυβέρνησης, πραγματοποίησε μεταπτυχιακές σπουδές στη Βασική Γενετική στο Université Paris VI (Pierre et Marie Curie) και στην Ιατρική Γενετική στο Université Paris V (René Descartes). Το 1974 ολοκλήρωσε τις μεταπτυχιακές του σπουδές αποκτώντας την Maîtrise de Biologie Humaine (mention Génétique). Εργάστηκε υπό την καθοδήγηση των διακεκριμένων Ιατρών Γενετιστών, Καθηγητών Jérôme Lejeune και Jean Frézal, εστιάζοντας στην κλινική και εργαστηριακή Γενετική  και στη χαρτογράφηση ανθρώπινων γονιδίων.  

Το 1976 αναγορεύτηκε Διδάκτωρ της Ιατρικής Σχολής του Πανεπιστημίου Αθηνών (με βαθμό Άριστα). Το 1979 απέκτησε την ειδικότητα της Παιδιατρικής . Το 1982 ανέλαβε τη διεύθυνση του Τμήματος Γενετικής της Α’ Μαιευτικής Κλινικής του Πανεπιστημίου Αθηνών (Νοσοκομείο Αλεξάνδρα), έχοντας προηγουμένως διατελέσει επιμελητής της Β’ Παιδιατρικής Κλινικής του Πανεπιστημίου Αθηνών (Νοσοκομείο Παίδων Π. & Α. Κυριακού).

Το 1985 ονομάστηκε Υφηγητής  () της Γενικής Βιολογίας της Ιατρικής Σχολής του Πανεπιστημίου Πατρών και το 1986  (Professeur associé) της Ιατρικής Σχολής (Faculté de médecine) Necker Enfants Malades του Université Paris V (René Descartes), στην έδρα της Βασικής Γενετικής υπό την διεύθυνση του Καθηγητού Jérôme Lejeune. Το 1992 αναγορεύθηκε Διδάκτωρ Φυσικών Επιστημών (Docteur ès Sciences) (άριστα μετ' επαίνου) του Université Paris VI (Pierre et Marie Curie). 

Το 2022 του χορηγήθηκε ο τίτλος της ιατρικής ειδικότητας της Ιατρικής Γενετικής από τον Πανελλήνιο Ιατρικό Σύλλογο, σύμφωνα με τις διατάξεις του άρθρου 6 της Γ5α/Γ.Π.οικ.45456/12.06.2019 (Β' 2524) υπουργικής απόφασης.  

## Επαγγελματική Δραστηριότητα και Διαγνωστική Γενετική
Το 1985, ο Κωνσταντίνος Πάγκαλος ίδρυσε την InterGenetics, ένα από τα πρώτα διαγνωστικά Κέντρα στην Ελλάδα με αποκλειστικό αντικείμενο την Ιατρική Γενετική. Το Κέντρο παρείχε ολοκληρωμένες υπηρεσίες Ιατρικής Γενετικής για την προσυλληπτική, προγεννητική και μεταγεννητική διάγνωση γενετικών νοσημάτων, τόσο κλινικά (Κλινική Γενετική και Συμβουλευτική), όσο και εργαστηριακά (, Μοριακή Γενετική και Γενωμική).

Η InterGenetics εισήγαγε για πρώτη φορά στην Ελλάδα, αλλά και διεθνώς, ευρεία κλίμακα γενετικών διαγνωστικών μεθόδων, μεταξύ των οποίων τον προγεννητικό χρωμοσωματικό έλεγχο, τον διευρυμένο προγεννητικό έλεγχο (Extended Prenatal Panel – EPP) και τον προεμφυτευτικό έλεγχο χρωμοσωματικών ανωμαλιών και γονιδιακών νοσημάτων, όπως και τον προεμφυτευτικό έλεγχο για ιστοσυμβατά έμβρυα. Επιπλέον, δραστηριοποιήθηκε στη χρωμοσωματική ανάλυση λευχαιμιών, καθώς και στην εφαρμογή του προγεννητικού μοριακού καρυοτύπου. Μεταξύ των διαγνωστικών μεθόδων που ανέπτυξε ήταν και το "dry test" για τον προγεννητικό βιοχημικό έλεγχο, καθώς και την ανίχνευση φορέων μεταλλάξεων ορισμένων γονιδιακών νοσημάτων. Το 2010 εισήγαγε για πρώτη φορά στην Ελλάδα την γενωμική ανάλυση για την διαπίστωση παθολογικών γονιδιακών αλλαγών τόσο προγεννητικά όσο και μεταγεννητικά σε γενετικά νοσήματα.

Το Κέντρο πραγματοποίησε περισσότερες από 700.000 γενετικές εξετάσεις στον Ελληνικό πληθυσμό. Γεννήθηκαν άνω των 110.000 υγιών παιδιών μετά από προγεννητικό έλεγχο κυήσεων υψηλού κινδύνου. Τον Ιούλιο του 2022, η InterGenetics, εξαγοράστηκε από τον πολυεθνικό ιατρικό όμιλο Medicover.

## Επιστημονική Δραστηριότητα
Το 1996, ο Κωνσταντίνος Πάγκαλος οργάνωσε το 1ο Ευρωπαϊκό Συνέδριο Κυτταρογενετικής στην Αθήνα, στα πλαίσια του οποίου  ιδρύθηκε η Ευρωπαϊκή Ένωση Κυτταρογενετιστών (European Cytogeneticists Association – ECA), της οποίας διετέλεσε ιδρυτικό μέλος και πρώτος Γενικός Γραμματέας. Είναι ιδρυτικό μέλος της Ελληνικής Εταιρείας Ιατρικής Γενετικής, όπου και διετέλεσε  Πρόεδρος της από το 2011 έως το 2014. Είναι μέλος πολλών επιστημονικών εταιρειών, όπως, μεταξύ άλλων, της  American Society of Human Genetics (ASHG) και της European Society of Human Genetics (ESHG).

Το 2016 εξελέγη αντεπιστέλλον μέλος της Εθνικής Ακαδημίας Ιατρικής της Γαλλίας  (Académie Nationale de Médecine), αναγνώριση που αποδίδεται σε επιστήμονες με σημαντική συνεισφορά στη δημόσια υγεία. Το 2019 διορίστηκε σε δύο επιτροπές της Ακαδημίας: στην Commission I (Βιολογία, Γενετική και Βιοϊατρικές Τεχνολογίες) και Commission X (Αναπαραγωγή και Ανάπτυξη).

## Διακρίσεις και Επιστημονικό Έργο
Έχει τιμηθεί με το Prix annuel της Union Médicale Balcanique (1978) και με το Β’ Βραβείο της Ιατρικής Εταιρείας Αθηνών (2013) για την εφαρμογή προηγμένων διαγνωστικών μεθόδων στη Γενετική. Το επιστημονικό του έργο περιλαμβάνει πολλές δημοσιεύσεις σε διεθνή επιστημονικά περιοδικά (Pubmed), καθώς και συμμετοχή σε επιστημονικά συγγράμματα και ανακοινώσεις. Το ερευνητικό του έργο επικεντρώθηκε στην ανάπτυξη διαγνωστικών μεθόδων στην Κυτταρογενετική, τη Μοριακή Γενετική και την Γενωμική. 

## Αναφορές στον Τύπο
Το επιστημονικό έργο και οι απόψεις του Καθηγητή Κωνσταντίνου Πάγκαλου αποτέλεσαν αντικείμενο πλήθους συνεντεύξεων και δημοσιευμάτων στον ελληνικό και διεθνή Τύπο. Ξεχωριστή θέση μεταξύ αυτών κατείχε η συνέντευξή του στην Άντζελα Τσιφτσή, στο πλαίσιο της εκπομπής «Συνάντηση» του καναλιού της Βουλής, κατά την οποία αναφέρθηκε στις εξελίξεις στην επιστήμη της Γενετικής κατά τη διάρκεια της τεσσαρακονταετούς του πορείας, στον προεμφυτευτικό έλεγχο για υποχρεωτικές και μη ασθένειες, στις ενδεχόμενες συνέπειες της ευγονικής, στα δεοντολογικά ζητήματα που σχετίζονται με τη Γενωμική, στην κλωνοποίηση ανθρώπων, ζώων και οργάνων, καθώς και στο ζήτημα της επιλογής φύλου σε διεμφυλικά άτομα. 

## Εξωτερικοί σύνδεσμοι
** Επανάσταση στη Γενετική με τον Προγεννητικό Μοριακό Καρυότυπο, 26.04.2012 - Τα Νέα
** Προγεννητικό τεστ ανιχνεύει το 90% των γενετικών νοσημάτων, 29.05.2016 - Real.gr
** https://med-professionals.gr/cv/204-pagaloskonstantinos
** Τεστ Ελλήνων επιστημόνων ανιχνεύει πάνω από το 90% των γενετικών νοσημάτων σε 5 μέρες, 27.05.2016 - WomanTOC
** https://www.youtube.com/watch?v=t7zIeUDFbcM
** https://www.youtube.com/watch?v=bpO3Fbd2KvQ
** https://www.facebook.com/share/v/1BfvfkcEav/
** https://youtube.com/watch?v=MgZSF-iYiOA&si=4m2qjxzsTADXMNab
** http://www.iatrikossymvoulos.gr/eidiseis/kyries-eidiseis/simantiki-diakrisi-gia-ton/
** https://www.protothema.gr/greece/article/581109/melos-tis-gallikis-ethnikis-akadimias-iatrikis-o-konstadinos-pagalos/
** https://www.onmed.gr/tag/kathhghths-konstantinos-pagkalos
** https://www.onmed.gr/ygeia-eidhseis/story/343290/antepistellon-melos-tis-gallikis-ethnikis-akadimias-iatrikis-o-kath-konstantinos-pagkalos
** https://www.iatronet.gr/eidiseis-nea/epistimi-zwi/news/35969/antepistellon-melos-tis-gallikis-ethnikis-akadimias-iatrikis-o-kathigitis-kwnstantinos-pagkalos.html
** https://pubmed.ncbi.nlm.nih.gov/25659342/
** https://pubmed.ncbi.nlm.nih.gov/27168972/
** https://pubmed.ncbi.nlm.nih.gov/23928116/
** https://pubmed.ncbi.nlm.nih.gov/17003555/
** https://pubmed.ncbi.nlm.nih.gov/21448863/
** https://pubmed.ncbi.nlm.nih.gov/18841023/

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιατροί
Κατηγορία:Έλληνες γενετιστές